
Incepu sa se gindeasca de pe 
acum in ce fel sa procedeze : 

„Va trebui sa le trimit prin 
cineva. Dar ce caraghios sa trimiti 
daruri propriilor tale picioare ! §i ce 
nostima o sa fie adresa : 

Domniei Sale 

Piciorului Drept al Alicei, 

La Gura Sobei, 

Linga Vdtrai. 

(Din partea Alicei cu toata dra- 
gostea.) 

Vai de mine, ce prostii imi trec 
prin cap !“ 

In aceeasi clipa se lovi cu capul 
de tavanul salii, caci in timp ce se 
gindea asa, trecuse de noua picioare 
in inaltime. Se repezi deci sa bage 
cheita de aur in broasca usitei care 
dadea spre gradina. 

Biata Alice ! Iarasi era prea mare 
ca sa poata trece pe usa. Nu-i mai 
ramase altceva de facut decit sa se 
culce pe o parte si sa priveasca in 
gradina cu un ochi, caci de trecut 
pe usa nici vorba! Foarte amarita, 
se aseza pe jos si incepu din nou 
sa plinga. 


„Ma mir ca nu ti-e rusine— isi spuse Alice — fata mare ca 
tine (asta cam asa era !) si sa plinga ! Te rog sa incetezi imediat !“ 
Dar ea plingea mai departe, varsind potop de lacrimi, pina 
se trezi cu o balta intreaga in jurul ei, adinca de vreo patru 
degete si care ajungea pina in mijlocul salii. 

Deodata auzi din departare un tropait usor si isi sterse re- 
pede ochii, ca sa vada cine vine. Era iepurele alb, imbracat 
elegant si tinind intr-o mina o pereche de manusi albe de piele 
de caprioara si in cealalta un evantai mare. Venea in goana, 
mormaind: 

— Vai, ducesa! Ah, ducesa! Ce-o sa se mai infurie daca o 
fac sa astepte! 

Alice se simtea atit de nenorocita, incit era gata sa ceara 
ajutor de la oricine si de aceea cind se apropie iepurele de ea, 
incepu sfioasa: 

— Te rog, domnule... 

Iepurele tresari atit de tare, incit scapa manusile de piele 
de caprioara si evantaiul si o lua la goana, fugind cit il tineau 
picioarele, pina se facu nevazut in intuneric. 

Alice ridica manusile si evantaiul si deoarece era foarte 
cald in sala, isi tot facea vint, spunindu-si in sinea ei: 

„Ciudate lucruri se mai intimpla azi! §i cind ma gindesc ca 
ieri toate erau la locul lor! Ma intreb daca nu m-a schimbat 
cineva in timpul noptii. Ia sa vedem: oare eram aceeasi cind 
m-am trezit azi diminea^a? Parca-mi vine-a crede ca m-am 
simtit cam altfel ca de obicei. Dar daca nu mai sint aceeasi, 
atunci cine sint? Ei, vezi, asta n-as putea sa spun!“ 

Alice incepu sa-§i prefire prin minte toti copiii pe care ii 
cunostea si care erau de aceeasi virsta cu dinsa, ca sa vada 
daca nu cumva a fost schimbata cu vreunul din ei. 

